open-index/open-wikipedia-markdown huggingface dataset:
Galleria (kauppakeskus Espoossa)

**Galleria** on vuonna 1985 valmistunut kauppakeskus Espoon Leppävaarassa. Se sijaitsee Turuntien pohjoispuolella Pohjois-Leppävaarassa. Alakerroksessa on muun muassa marketti, ravintola, toisessa kerroksessa hyvinvointipalveluja tarjoavia yrityksiä, suurimpina kuntosali ja tanssikeskus. toisesta kerroksesta löytyvät myös ompelimo ja syksyllä 2024 avattu Punaisen Ristin Kontti-kierrätystavaratalo

Kauppakeskuksen avajaiset pidettiin 10.-12.10.1985, jolloin paikalla olivat eri päivinä Vesa-Matti Loiri, Riki Sorsa ja 'Kirka' Babitzin. Tori oli valmistumisensa jälkeen vähitellen menettänyt torimaisen luonteensa, kun kaupanteko väheni. Se muuttui levottomaksi, ja pinta alkoi kupruilla. Kauppakeskus hiljeni huomattavasti vuonna 2005, kun sen läheisyyteen avattiin Suomen suurimpiin kuuluva kauppakeskus Sello. Kauppakeskusta uudistettiin 2011–2012, ja sen edessä oleva Läkkitori uudistettiin 2013–2015. 

Arkkitehti Kalevi Ruokosuon suunnittelema koristeellinen rakennus 40-metrisineen valaistuineen mastoineen kohtasi ensin vastustusta Espoon julkisivulautakunnassa. Alun perin kauppiaiden yhdessä omistamaksi kauppiastavarataloksi suunnitellun rakennuksen sisällä liikkeet sijaitsivat vieri vieressä ilman väliseiniä kuin tavaratalon osastot. Ensimmäisen kerroksen alkuperäisiä käyttäjiä olivat muun muassa tuhannen neliömetrin ruokakauppa, ravintola, konditoria, viherkasvimyymälä ja kaksi pankkikonttoria. Toisessa kerroksessa oli erikoistavaraliikkeitä. Sisustuksessa käytettiin viherkasveja ja suihkulähteitä.

Paikalla oli aikoinaan ensimmäisen maailmansodan linnoitustöiden aikaan 1915–1917 venäläisten hevoshaka, toisen maailmansodan aikana viljelypalstoja ja myöhemmin urheilukenttä. Terveysaseman seinässä on muistolaatta kertomassa paikan historiasta ennen rakentamista.

## Lähteet

## Aiheesta muualla
* Gallerian kiinteistöyhtiöstä Pörssitiedossa
J. A. F. Sariola

**Johan Adolf Fredrik ”Jaffu” Sariola** (vuoteen 1918 **Grönroos**; 4. marraskuuta 1886 Helsinki – 23. huhtikuuta 1967 Helsinki) oli suomalainen tivolinjohtaja, elokuvanäytösten järjestäjä ja elokuvateatterien omistaja. Hän kuului Sariolan sirkus- ja tivolisukuun ja johti Sariolan tivolia.

Sariolan isä J. A. W. Grönroos oli aloittanut tivolitoiminnaan Keravalla jo vuonna 1888. Sariolasta tuli isänsä perustaman Suomen Tivolin johtaja kun hänen isänsä pidätettiin vuonna 1905 syytettynä venäläisvastaisesta toiminnasta. Hän piti elokuvanäytöksiä ja perusti myös kiinteitä elokuvateattereita. Hänellä oli parhaimmillaan yli kymmenen elokuvateatteria joista parhaiten menestyivät Terijoella sijainneet teatterit. Sariola muutti itsekin Terijoelle 1911 ja asui siellä kymmenen vuoden ajan. Sota-aika teki kuitenkin lopun Terijoen teattereiden toiminnasta ja Sariola luopui elokuvateattereista 1920-luvulla niin että viimeinen suljettiin 1928. Hän keskittyi tästä lähtien tivolitoimintaan.

Vuonna 1921 Sariola osti Keravalla sijainneen Sariolanmäen alueen josta tuli suvun sirkus- ja tivolitoiminnan keskuspaikka ja Sariolan perheen koti. Vuonna 1930 Sariolan tivoli oli kasvanut niin suureksi että se jaettiin kahteen erikseen Suomea kiertävään osastoon. Enimmillään 1930-luvulla oli neljä erillistä Sariolan tivolia yhtäaikaa toiminnassa, ne olivat kuitenkin kaikki Sariolan johdon alaisia. Sariola oli vuosina 1929–1933 yhteistyössä Kenraali Mannerheimin lastensuojeluliiton kanssa.

Jatkosodan aikana 1942–1944 toimi Itä-Karjalassa, Karhumäen kaupungissa lomavuorossa olleille sotilaille tarkoitettu Suomen Tivolin Karhumäen osasto eli Karhumäen Tivoli jota johtivat J. A. F. Sariola sekä hänen poikansa luutnantti Unto Sariola. 

Sodan jälkeen Sariola laajensi tivolitoimintaa myös sirkusesitysten puolelle ja Sirkus Sariola aloitti toimintansa 1949. Sariolanmäen alue jouduttiin kuitenkin myymään talousvaikeuksien takia vuonna 1953 ja alueella olleet rakennukset purettiin sen jälkeen. Sariolan tivolit kiersivät Suomea erillisinä osastoina joita johtivat Sariolan pojat Toivo, Unto ja Matti sekä tytär Sinikka Sariola. Vuodesta 1958 alkaen tivolit toimivat itsenäisinä yrityksinä nimillä *Tivoli Toivo Sariola*, *Tivoli Unto Sariola* ja *Tivoli Matti Sariola*. Nykyinen Suomen Tivoli jatkaa Tivoli Unto Sariolan toimintaa ja Tivoli Sariola jatkaa Tivoli Matti Sariolan toimintaa. Toivo Sariolan tivoli lopetti toimintansa 1968 mutta toiminta jatkui vielä jonkin aikaa Sirkus Sariolan nimellä.

J. A. F. Sariola kuoli liikenneonnettomuudessa vuonna 1967.

## Lähteet
Tuuloksen koulu

**Tuuloksen koulu** on Hämeenlinnan Tuuloksen pitäjässä toimiva 1.–6. luokkien alakoulu. Vuonna 2024 koulua kävi noin 70 oppilasta.

Koulun rehtorina toimi lähes 10 vuotta Antti Lamminpää, kunnes tämä jäi eläkkeelle marraskuussa 2022. Lamminpään jälkeen rehtorina toimi Jussi Lempinen. Hän jätti Tuuloksen koulun huhtikuussa 2024, jonka jälkeen väliaikaisena opettajana ja rehtorina toimi Mikko Ollila. Uuden lukuvuoden alettua syksyllä 2024 koulun vakituisen opettajan ja rehtorin viran aloitti Joni-Markus Riikonen.

Nykyinen koulurakennus on vuodelta 2006. Paikalla on aiemmin sijainnut vuonna 1869 aloittanut Syrjäntaan koulu, joka tuhoutui koko rakennuksen kattaneessa tulipalossa vuonna 2003. 

## Lähteet
Mastung

**Mastung** on Pakistanissa, Balochistanin maakunnassa, Mastungin piirikunnassa sijaitseva kaupunki. Kaupungissa asuu 29&nbsp;000 ihmistä.

## Väestö
Kaupungissa puhutaan useita kieliä, muun muassa bhahvia, persiaa (hazaran ja dehwarin murretta), panžabia (hindkon & saraikin murretta), paštua, belutšia, sindhiä (hindkon ja fraktin murretta) sekä urdua.

## Koulut
**Keskikoulut**

* Govt.Boys Middle School, Babri 
* Govt.Boys Middle School, Killi Haji Nouroz Khan 
* Govt.Boys Middle School, Killi Dinar Khan 
* Govt.Boys Middle School, Faiz Abad 
* Govt.Boys Middle School, Ghanja Dhori 
* Govt.Boys Middle School, Ghulam Prainz 
* Govt.Boys Middle School, Abad 
* Govt.Boys Middle School, Karaiz Noth 
* Govt.Boys Middle School, Killi Baran Khad Kocha 

**Toisen asteen oppilaitokset**

* Govt.Boys High School, Basham Doly 
* Govt.Boys High School, Darengarh 
* Govt.Boys High School, Isplinji 
* Govt.Boys High School, Killi Nawab Reisani Kanak 
* Govt.Boys High School, Dareh Khad Koocha 
* Govt.Boys High School, Kirdgap 
* Govt.Boys High School, Killi Muhammad Shai 
* Govt.Boys High School, Killi Pasand Khan 
* Govt.Boys High School, Near Bus Addah Mastung 
* Govt.Boys High School, Piring Abad 
* Govt.Boys High School, Wali Khan Mastung Road 

## Lähteet
Un été inoubliable

**Un été inoubliable** (; ) on vuonna 1994 ensi-iltansa saanut Lucian Pintilien käsikirjoittama ja ohjaama ranskalais-romanialainen draamaelokuva, jonka pääosia näyttelevät Kristin Scott Thomas ja Claudiu Bleonț. Se perustuu Petru Dumitriun romaanin *Cronică de familie* (1955–1957) lukuun *Salata*. Maailmanensi-iltansa elokuva sai vuoden 1994 Cannesin elokuvajuhlilla, missä se kilpaili pääsarjassa parhaan elokuvan Kultaisesta palmusta.

## Juoni
Elokuva sijoittuu vuoden 1925 Romaniaan. Kun unkarilaissyntyinen aristokraatti Marie-Thérèse Von Debretsy Dumitriu (Kristin Scott Thomas) torjuu aviomiehensä, Romanian maavoimien kapteeni Petre Dumitriun (Claudiu Bleonț), korkea-arvoisen komentajan kenraali Ipsilantin (Marcel Iureș) lähentely-yritykset, Dumitriut saavat sen seurauksena siirron etuvartioon vaaralliselle Romanian ja Bulgarian rajalle Dobrudžaan, missä sekä heidän suhdettaan että ihmisyyttä testataan armottomasti.

## Näyttelijät

## Julkaisu ja vastaanotto
Elokuva sai teatteriensi-iltansa Ranskassa 15. kesäkuuta 1994, Yhdysvalloissa 11. marraskuuta 1994 ja Romaniassa 21. huhtikuuta 1995. Sen Yhdysvaltain ensi-ilta oli ollut syyskuussa 1994 Telluriden elokuvajuhlilla, missä se oli saanut erinomaisen vastaanoton. Sen teatterilevittäjinä olivat MKL Distribution Ranskassa, MK2 Productions Yhdysvalloissa ja Filmex Romaniassa. Elokuva oli Ranskassa vuoden 1994 146. katsotuin elokuva saatuaan 97 584 katsojaa. Se sai Romaniassa 1 148 katsojaa ja tuotti Yhdysvalloissa 65 352 dollarin lipputulot.

Vuonna 1994 Pintilie kertoi suunnittelevansa elokuvalle jatko-osaa, jonka tekemisen hän aloittaisi kahden vuoden sisällä. Jatko-osaa ei kuitenkaan koskaan toteutettu.

## Lähteet

## Aiheesta muualla
* Roger Ebertin arvostelu elokuvasta 
* ''Un été inoubliable'' AlloCinéssä
Visa Immonen

**Visa Immonen** (s. 19. tammikuuta 1977 Parainen) on arkeologi, Turun yliopiston arkeologian professori vuosina 2018–2022 ja Bergenin yliopiston arkeologian professori vuodesta 2022 alkaen. Immosen tieteellisen työn pääalueet ovat keskiajan arkeologia, arkeologian oppihistoria, esinetutkimus sekä kulttuuriperinnön tutkimus.

Immonen kirjoitti ylioppilaaksi vuonna 1995. Hän valmistui filosofian maisteriksi 2001 Turun yliopistosta. Hän väitteli filosofian tohtoriksi vuonna 2010 Turun yliopistossa. Immonen on vuodesta 2011 arkeologian dosentti Turun yliopistossa, ja vuonna 2018 hänet valittiin Turun yliopiston arkeologian ja Suomen historian professoriksi. 

Immonen on työskennellyt vierailevana tutkijana Villa Karossa (2010), Stanfordin yliopistossa (2010–2011), Readingin yliopistossa (2012) sekä Bard Graduate Centerissä (2018). Immonen toimi tutkijana Helsingin yliopiston tutkijakollegiumissa vuosina 2011–2014, Turun yliopiston ihmistieteiden kollegiumissa vuonna 2015 ja Getty Research Institutessa vuosina 2015–2016. Helsingin yliopiston kulttuuriperinnön tutkimuksen apulaisprofessorina Immonen työskenteli vuosina 2016–2017.

Immonen on Suomen evankelisluterilaisen kirkon kulttuuriperinnön neuvottelukunnan jäsen vuosina 2017–2020. Hän on toiminut Suomen kirkkohistoriallisen seuran hallituksen jäsenenä vuodesta 2014, Suomen keskiajan arkeologian seuran hallituksen jäsenenä vuodesta 2006 ja ARTEFACTA-esinetutkimusverkoston tieteellisen valtuuskunnan jäsenenä vuodesta 2010.

Immonen johti vuosina 2018–2022 Suomen Akatemian rahoittamaa hanketta ”Muutoksen veistäjät – Puun käyttö Koillis-Euroopassa 1100–1600”.

## Palkinnot ja tunnustukset

*Society of Antiquaries of Londonin jäsen vuodesta 2018.

*Suomen Muinaismuistoyhdistyksen työjäsen vuodesta 2017.

*Kalevalaseuran jäsen vuodesta 2016.

*Turun Suomalaisen Yliopistoseura ry:n väitöskirjapalkinto vuonna 2010.

## Teoksia

*Lauri Eriksson, Markus Hiekkanen & Visa Immonen 2017. Hirvenvasa ja kerjäläinen: Eläin ja ihminen Suomen muinaisesineissä. Helsinki: Nemo.

*Visa Immonen & Elina Räsänen (toim.) 2017. Kauneus, arvo ja kadonnut menneisyys: Näkökulmia Klaus Holman muistokokoelmaan. (Taidehistoriallisia tutkimuksia – Konsthistoriska studier 49.) Helsinki: Taidehistorian seura.

*Visa Immonen 2016. Tutkimuksen ja hallinnon ristiaallokossa – 2 / Muinaistieteellinen toimikunta 1917–1972. Helsinki: Museovirasto.

*Visa Immonen 2015. Kirkkojen ja kartanoiden kätköistä. Helsinki: Maahenki.

*Visa Immonen 2009. Golden Moments: Artefacts of Precious Metals as Products of Luxury Consumption in Finland c. 1200–1600. (Archaeologia Medii Aevi Finlandiae XVI.) Turku: Society for Medieval Archaeology in Finland.

## Lähteet

## Aiheesta muualla

* Visa Immonen, Professori, FT, FSA  – Turun yliopiston humanistinen tiedekunta
* Visa Im­mo­nen – uusi kult­tuu­ri­pe­rin­nön apu­lais­pro­fes­so­ri – Helsingin yliopiston humanistinen tiedekunta
Frida Uhl

**Frida Strindberg-Uhl**, oik. **Maria Friederike Cornelia Uhl** (4. huhtikuuta 1872 Mondsee, Itävalta – 28. kesäkuuta 1943 Salzburg, Itävalta) oli itävaltalainen kirjailija, kriitikko ja kääntäjä.

Uhl aloitti 1892 isänsä päätoimittaman Wiener Zeitungin kirjallisuuskirjeenvaihtajana Berliinissä. Seuraavana vuonna hän tutustui August Strindbergiin. He avioituivat, ja heille syntyi tytär Kerstin. Avioero astui voimaan 1897, ja Uhl luopui samalla nimestä Strindberg.

Uhl muutti Britanniaan ja perusti Lontooseen kabareeteatteri The Cave of the Golden Calfin, jossa esitettiin muun muassa August Strindbergin näytelmiä. Ensimmäisen maailmansodan puhjettua hän joutui kansallisuutensa vuoksi poistumaan Britanniasta ja muutti New Yorkiin. Hän kirjoitti salanimellä Marie Eve elokuvakäsikirjoituksia. Hän palasi 1924 Mondseehen. Viimeisenä merkittävänä työnään hän kirjoitti muistelmat ajastaan August Strindbergin kanssa.

## Teokset
* *Strindberg och hans andra hustru*, 2 Bde., Stockholm 1933–1934 (saksankielinen laitos *Lieb, Leid und Zeit: Eine unvergessliche Ehe*, Hamburg 1936)
* *"Wenn nein, nein!" August Strindberg und Frida Uhl: Briefwechsel 1893–1902*, ausgew., hrsg. u. übers. von Friedrich Buchmayr, Weitra 1993 

## Lähteet
* 

### Viitteet
Scottish Aviation

**Scottish Aviation** oli David McIntyren vuonna 1933 perustama lentokoulu, joka myöhemmin muunsi ja valmisti lentokoneita.

Yritys valmisti vuonna 1969 Beagle Aircraftin Bulldog-harjoituskonetta alkuperäisen valmistajan jälkeen.

Yritys hankki konkurssiin ajautuneen Handley Pagen omistukseensa 1970-luvulla.

Vuonna 1977 yritys kansallistettiin ja liitettiin British Aerospaceen British Aircraft Corporationin ja Hawker Siddeleyn kanssa.

## Lentokoneet
*Scottish Aviation Pioneer 
*Scottish Aviation Twin Pioneer 
*Scottish Aviation Bulldog
*Scottish Aviation Jetstream

## Lähteet
Toppilan sulfiittiselluloosatehdas

**Toppilan sulfiittiselluloosatehdas** oli Toppila Oy:n puunjalostustehdas Oulun Toppilassa. Alvar Aallon suunnittelemat rakennukset valmistuivat 1930-luvun alussa. Niistä on jäljellä kirkkomainen siilorakennus, jota remontoidaan muuhun käyttöön.
Tiedosto:Paalikatu 21 Oulu 20221008 01.jpg|Toppilan sellutehtaan entinen hakesiilo.
Tiedosto:Toppila Pulp Mill Oulu 20131005.JPG|Toppilan sellutehtaan entinen hakesiilo.
Tiedosto:Alvar Aalto Toppilan sulfiittiselluloosatehtaan avajaisissa 18-7-1931.jpg|Alvar Aalto Toppilan selluloosatehtaan avajaisissa 18.7.1931


## Lähteet
Daniel Milicevic

**Daniel Milicevic** (s. 1985) on serbialais-yhdysvaltalainen karateka. Hän on kolminkertainen Kyokushinin superraskaan Yhdysvaltain mestari.

## Kilpaura
Milicevic aloitti Kyokushinin harjoittelemisen 2004. Hän sijoittui 2009 Serbian Openissa neljänneksi.

Milicevic saavutti EM-pronssia 2010 Romaniassa. Samana vuonna hän muutti Yhdysvaltoihin Katsuhito Gorain oppiin New Yorkiin ja on sittemmin kilpaillut vain Yhdysvalloissa.

Milicevic saavutti ensimmäisen mitalinsa Yhdysvaltain kilpailuissa tammikuussa 2011 tultuaan toiseksi. Hän hävisi loppuottelun Arkadiusz Szirille.

Ensimmäisen Yhdysvaltain-mestaruutensa hän saavutti 2012, jolloin Milicevic voitti loppuottelussa Mark Bergin.

2013 Milicevic voitti tammikuussa toisen Yhdysvaltain mestaruutensa. Hän kohtasi loppuottelussa Matth Paynen. Syyskuussa Milicevic sijoittui kahdeksanneksi All American Openissa.

2014 Milicevic onnistui voittamaan uransa kolmannen Yhdysvaltain mestaruutensa peräkkäin. Hän voitti loppuottelussa Patryk Sypienin. Voiton myötä Milicevicistä tuli Shohei Yamamoton ohella eniten Yhdysvaltain mestaruuksia voittaneet ottelijat ja samalla ensimmäinen, joka on kyennyt voittamaan kolme mestaruutta peräkkäin. Sittemmin 2017 Sota Nakano rikkoi ennätyksen neljällä mestaruudella.

2016 Milicevic sijoittui neljänneksi All American Openissa. Hän voitti turnauksessa myös tameshiwarin 25 laudalla.

Milicevic saavutti seuraavan kerran menestystä Yhdysvaltain mestaruuskisoissa 2017, jolloin hän sijoittui toiseksi. Milicevic hävisi loppuottelussa Goderzi Kapanadzelle.

2018 Milicevic sijoittui myös toiseksi All American Openissa, jolloin hän hävisi lopputtelussa Alejandro Navarrolle.

Helmikuussa 2023 Milicevic saavutti hopeaa hävittyään Yhdysvaltain mestaruuskilpailujen loppuottelussa Sota Nakanolle. Marraskuussa hän oli mukana MM-kilpailuissa, jossa Milicevic hävisi avauskierroksella Alan Moreiralle.

## Lähteet
Supermarine

**Supermarine Aviation** (myöhemmin **Vickers Supermarine**) oli brittiläinen lentokonevalmistaja. Yritys sai alkunsa vuonna 1913 Noel Pemberton-Billingin perustamalla yrityksellä **Pemberton-Billing**, joka muuttui vuonna 1916 muotoon Supermarine Aviation Works Limited.

Vuonna 1928 Vickers otti Supermarinen omistukseensa, mutta yritys jatkoi vielä omalla nimellään sen jälkeen.

Vuonna 1954 yritys sulautui Vickers-Armstrongs -yhtiöön, joka vuonna 1960 sulautui British Aircraft Corporationiin.

## Lentokoneet
* Pemberton-Billing P.B.1 (1914)
* Pemberton-Billing P.B.7
* Pemberton-Billing P.B.9
* Pemberton-Billing P.B.23 
* Pemberton-Billing P.B.25 (1915) 
* Pemberton-Billing P.B.29
* AD Flying Boat (1916)
* AD Navyplane (1916)
* Supermarine Nighthawk (1917)  
* Supermarine Baby (1917) 
* Supermarine Sea Lion I (1919) 
* Supermarine Sea Lion II and III (1922)
* Supermarine Channel (1919) 
* Supermarine Scylla (1920-luku)
* Supermarine Sea Urchin (1920-luku)
* Supermarine Commercial Amphibian (1920)
* Supermarine Sea King (1920) 
* Supermarine Seagull (1921) 
* Supermarine Seal (1921)
* Supermarine Sea Eagle (1923) 
* Supermarine Scarab (1924) 
* Supermarine Sheldrake
* Supermarine Swan (1924) 
* Supermarine Sparrow (1924) 
* Supermarine Southampton (1925) 
* Supermarine S.4 (1925) 
* Supermarine S.5 (1927) 
* Supermarine Nanok (1927)
* Supermarine Solent (1927)
* Supermarine Seamew (1928) 
* Supermarine S.6 (1929)
* Type 171 Southampton X (1928)
* Supermarine Air Yacht (1931) 
* Supermarine Type 179 (1931) 
* Supermarine S6A 
* Supermarine S.6B (1931) 
* Supermarine Scapa (1932) 
* Supermarine Seagull V 
* Supermarine Stranraer (1932)
* Supermarine Walrus (1933) 
* Supermarine Type 224 (1934)
* Supermarine Spitfire (1936) 
** Supermarine Seafire (1941) 
** Supermarine Spitfire (early Merlin powered variants) 
** Supermarine Spitfire (late Merlin powered variants) 
** Supermarine Spitfire (Griffon powered variants) 
** Supermarine Spitfire variants: specifications, performance and armament
* Supermarine Sea Otter (1938) 
* Type 322 myös S.24/37 (1939) 
* Supermarine Spiteful (1944) 
* Supermarine Seafang (1946) 
* Supermarine Attacker (1946) 
* Supermarine Seagull ASR-1 (1948) 
* Type 508 (1951) 
* Type 510 (1948) 
* Supermarine 521 (1950) 
* Type 535 (1950) 
* Supermarine Swift (1951) 
* Type 525 (1954) 
* Type 545
* Supermarine Scimitar (1956)

## Lähteet
Hartiarengas

**Hartiarengas** on nimitys viidelle luulle, jotka muodostavat lähes kokonaisen renkaan ylhäältä päin katsottuna. 
Se muodostuu seuraavista rakenteista: 
* rintalastan yläosa (manubrium)
* solisluut (clavicula)
* lapaluut (scapula)

Nämä rakenteet ovat toiminnallisesti yhteydessä keskenään.
Hartiarenkaan toiminnalla on merkittävä rooli yläraajojen toimintakyvylle. Lapaluun liikkeet ja koko hartiarenkaan hallinta vaikuttavat yläraajojen toimintaan. Yläraajojen liikkeen tulee aikaansaada liikettä myös rintarangassa ja rintakehässä. Yläraajat on siten kytkettynä koko kehon toimintaan hartiarenkaan nivelten sekä myofaskiaalisten kalvorakenteiden kautta. 

Rintakehän ollessa hyvässä asennossa, voi hartiarengas myös hyvin.
Hartiarengas on oikeassa asennossa silloin, kun sivulta tarkastellen luotisuora leikkaa keskeltä olkaniveltä ja solisluiden lapaluiden puoleiset päät ovat hieman korkeammalla, kuin rintalastan puoleiset päät. Lapaluu on oikeassa asennossa silloin, kun se on kiinnittynyt rintakehään, eikä kohoa irti alustastaan.

## Lähteet
*
Senkki

**Senkki** on tarjoiluastioille ja aterimille tarkoitettu säilytyskaluste, matala ja leveä kaappi jonka yläpinta toimii lasku- tai työtasona. Senkkiä käytetään yleisimmin ruokailutilassa sijoitettuna seinän viereen ruokapöydän lähelle, jolloin siitä on apua kattauksessa ja sivupöydän tavoin ruoan tarjoilussa. Sana senkki tulee ruotsin kielen sanasta *skänk* [šenk], joka viittaa juuri tarjoilemiseen (verbin *skänka* eräs merkitys). 

Senkki muistuttaa vetolaatikoista muodostuvaa lipastoa, mutta senkin säilytystilat ovat yleensä ovien takaa avautuvia hyllykaappeja. Vetolaatikoitakin voi olla.

Senkki voi jatkua työtason yläpuolella syvyyssuunnassa kapeampana kaapistona, usein näyttäville astioille ja koriste-esineille tarkoitettuna lasiovisena lasikkona eli vitriininä. Vitriinin taustaseinä voi olla peililasia.

Ala- ja yläkaapeista sekä työtasosta muodostuva senkki oli aiemmin myös yleinen keittiöiden säilytys- ja työskentelykaluste, niin sanottu *emännänkaappi*. Sen pohjalta ovat syntyneet nykyiset kiinteät keittiökalusteet erikseen hankittavine pöytä- ja seinäkaappeineen ja työtasoineen.

Myös Suomessa yleinen talonpoikaishuonekalu *klaffipiironki* on eräänlainen senkki, jossa avattu klaffikansi toimii kirjoituspöytänä tai laskutasona esimerkiksi ruokaa tarjoiltaessa.

## Lähteet
Johan Runesson

**Johan Runesson** (s. 20. marraskuuta 1990) on ruotsalainen suunnistaja. Hän on saavuttanut viestissä kultaa Sarpsborgin MM-kilpailuissa 2019 ja pronssia Tarton MM-kilpailuissa 2017. Nuorten MM-kilpailuista hänellä on kaksi kultaa ja kaksi hopeaa. Hän edustaa IFK Lidingöä.

## Lähteet
Cameron Payne

**Cameron Payne** (s. 8. elokuuta 1994 Memphis, Tennessee) on yhdysvaltalainen koripalloilija.

## Pelaajaura

Pelintekijänä pelaava Payne pelasi vuodet 2013–2015 yliopistokoripalloa Murrayn osavaltionyliopistossa. Oklahoma City Thunder varasi hänet NBA:han 14. vuorolla . Payne pelasi Thunderissa kaksi kautta pelaten välillä myös farmijoukkue Oklahoma City Bluessa.

Helmikuussa 2017 Payne siirtyi osana pelaajakauppaa Chicago Bullsiin. Ajoittain hän pelasi myös Bullsin farmijoukkue Windy City Bullsissa. Keväällä 2018 Payne palasi loukkaantumisen jälkeen Bullsin rotaatioon ja esitti ajoittain hyviä peliotteita.

Tammikuun 2019 alussa Bulls suoritti pelaajakaupan, jonka seurauksena se luopui Paynestä.

## Lähteet
* Cameron Payne Stats  Basketball-Reference.com 
* Cameron Payne College Stats College Basketball at Sports-Reference.com 

### Viitteet

## Aiheesta muualla

* Profiili NBA
Tšekin Sleesia

**Tšekin Sleesia** (, sleesiaksi Czeski Ślůnsk, , ) on historialliseen Sleesiaan kuuluvalle alueelle annettu nimi. Tšekin Sleesia on osa Tšekin tasavaltaa. 

Tšekin Sleesia sijaitsee Tšekin tasavallan koillisosassa, pääasiassa Määrin-Sleesian läänissä. Se on laajuudeltaan lähes identtinen Ylä- ja Ala-Sleesian herttuakunnan kanssa, joka tunnetaan myös nimellä Itävallan Sleesia. 

## Maantiede
Tšekin Sleesia rajautuu Määriin etelässä, Puolaan pohjoisessa ja Slovakiaan kaakossa. Se käsittää suuren osan modernista Määrin-Sleesian läänistä mukaan lukien Ostravan kaupungin. Ostravan jälkeen tärkeimpiä kaupunkeja ovat Opava ja Český Těšín. Historiallisesti
Český Těšín on Puolaan kuuluvan Cieszynin kaupungin läntinen osa. 

Tšekin Sleesian suurimmat joet ovat Oder, Opava ja Olše.

## Väestö
Väestö puhuu pääasiassa tšekkiä muutetuilla vokaaleilla. 

Merkittäviä henkilöitä Tšekin Sleesiasta:

* Martin Polonous (†1278) kronikoitsija ja usean paavin kappalainen 
* Jiří Třanovský (1592-1637) pastori ja hymnin kirjoittaja
* Heinrich Franz Boblig von Edelstadt (1612-1698) inkvisaari
* David Zeisberger (1721-1808) määriläinen saarnaaja Pohjois-Amerikassa
* Gregol Mendel (1822-1884) biologi ja perinnölisyystieteen perustaja
* Hans Kudlich (1823-1917) poliitikko
* Pawel Stalmach (1824-1891) journalisti ja kansallinen herätyssaarnaaja
* Vincenc Prasek (1843-1912) historioitsija
* Johann Palisa (1848-1925) tähtitieteilijä
* Petr Brezuc (1867–1958) runoilija
* Josef Koždon (1873–1949) poliitikko ja Sleesian autonomistien johtaja 
* Helen Zelezny-Scholz (1882–1974) kuvanveistäjä
* Óndra Łysohorsky (1905–1989) runoilija
* Joy Adamson (Friederike Victoria Gessner) (1910–1980) kirjailija
* František Vláčil (1924–1999) elokuvaohjaaja ja käsikirjoittaja
* Armin Delong (1925–) fyysikko
* Věra Chytilová (1929–2014) elokuvaohjaaja ja käsikirjoittaja
* Jaromír Nohavica (1953–) lauluntekijä ja runoilija
* Iva Bittová (1958–) viulisti, laulaja ja säveltäjä
* Ivan Lendl (1960–) tennispelaaja
* Leon Koudelak (1961–) klassinen kitaristi

## Lähteet
* 
*
Arvo Muroma

**Arvo Johannes Muroma** (3. kesäkuuta 1892 Helsinki – 2. marraskuuta 1950) oli suomalainen arkkitehti.

## Suunnittelutöitä

* Eduskuntatalo, Helsinki 1931, arkkitehti J. S. Sirénin apulaisena, suunnitteli lisäksi huonekaluja taloon
* Asuinkerrostalo Tarkk'ampujankatu 8, Ullanlinna, Helsinki 1935 
* Mikael Agricolan kirkko, Helsinki 1935, arkkitehti Lars Sonckin avustajana
* Itsenäisyyden patsas, Kouvola 1936 
* Asunto Oy Toinen linja 11, Helsinki 1936 
* Asuin- ja liiketalo Vapaudenkatu 10, Lahti 1938  
* Asuin- ja liiketalo Saimaanlinna, Valtakatu 37, Lappeenranta 1938 
* Asuinkerrostalo Riihilinna, Keskuskatu 8, Riihimäki 1940 (Arkkitehti Matti Heusalan kanssa)
* Sankarimuistomerkki, Vuolenkosken hautausmaa, Iitti 1950 
* Pro patria -muistomerkki, Malmin hautausmaa, Helsinki 1953 
* Sankarihauta-alueen suunnittelu, Hietaniemen hautausmaa, Helsinki, Muroman kuoltua suunnitelman viimeisteli arkkitehti Matti Siitonen 

### Kuvia suunnittelutöistä

Tiedosto:KouvolaItsenaisyyspatsas.JPG|*Itsenäisyyspatsas*, korkokuvat Gunnar Finne, 1936, Kouvola.
Tiedosto:Iitti sankarimuistomerkki.JPG|*Iitin sankarimuistomerkki*, 1950, Iitti.
Tiedosto:Vuolenkoski sankarimuistomerkki.JPG|*Vuolenkosken sankarimuistomerkki*, 1950, Iitti.
Tiedosto:Malmin sankarimuistomerkki Pro Patria 1939 1944 Arvo Muroma.JPG|*Pro patria -muistomerkki*, 1953, Helsinki.


## Lähteet
Muroma

**Muroma** voi tarkoittaa seuraavia:
* muromat eli muromalaiset, Keski-Venäjällä asunut suomalais-ugrilaista kieltä puhunut kansa
* muroma, muromalaisten puhuma kieli

* Muroma, sukununimenä:
** Arvo Muroma‎ (1892–1950), suomalainen arkkitehti
** Impi Muroma (1925–1999), suomalainen kansanedustaja 
** Urho Muroma‎ (1890–1966), suomalainen  herätysliikejohtaja
Galaktokinaasi

**Galaktokinaasi** on transferaaseihin kuuluva entsyymi. Entsyymi katalysoi galaktoosi-1-fosfaatin muodostamista galaktoosista ja ATP-molekyylistä. Se siis osallistuu sokeriaineenvaihduntaan ja sitä tavataan niin aitotumaisista kuin esitumaisistakin eliöistä. Galaktokinaasin EC-numero on EC 2.7.1.6.

## Rakenne ja toiminta
Galaktokinaasi on rakenteeltaan yhdestä yksiköstä koostuva monomeeri. Ihmisen entsyymin molekyylimassa on 38 kDa. Entsyymi vaatii fosfaattiryhmän luovuttajaksi ATP-molekyylin. Jotta ATP sitoutuu entsyymiin, tulee entsyymiin olla sitoutuneena koentsyymeiksi magnesiumioneja. Eläimillä ja hiivoilla entsyymiin sitoutuu ensin ATP ja tämän jälkeen galaktoosi. Kasvien entsyymeillä järjestys on vastakkainen.

Galaktokinaasin katalysoiman mekanismin keskeisessä osassa on entsyymin aktiivisen kohdan aspartaattiryhmä, joka ottaa vastaan protonin eräältä galaktoosin hydroksyyliryhmältä. Näin hydroksyyliryhmästä muodostuu alkoksidi, joka on nukleofiilisempi kuin hydroksyyliryhmä. Tämä alkoksidiryhmä reagoi ATP:n kanssa ja tuotteena muodostuu galaktoosi-1-fosfaattia ja ADP-molekyyli.
:

Puutteellinen galaktokinaasin toiminta johtaa galaktosemiaan, joka on harvinainen autosomien välityksellä periytyvä sairaus. Sairaudessa galaktoosin ja galaktitolin pitoisuudessa ovat koholla. Yleensä tauti on lievä, mutta vastasyntyneillä galaktoosi voi aiheuttaa katarakteja silmiin.

## Lähteet
Judith Light

**Judith Light** (s. 9. helmikuuta 1949 Trenton, New Jersey) on yhdysvaltalainen näyttelijä, joka on esiintynyt merkittävissä sivurooleissa useissa televisiosarjoissa kuten esimerkiksi *[[Kova laki: Erikoisyksikkö]]*, jossa hän esitti tuomari Elizabeth Donollya vuosina 2002–2010. Hän on voittanut kahdesti Daytime Emmy -palkinnon roolistaan sarjassa *[[One Life to Live]]* vuodelta 1968. Hän on myös ollut ehdolla kerran Golden Globe -palkinnon saajaksi sekä neljästi Primetime Emmy -palkinnon saajaksi.

Light debytoi Broadwaylla jo vuonna 1975 valmistuttuaan Carnegie Mellon -yliopistosta. Hänen ensimmäinen roolinsa oli Henrik Ibsenin perhedraamassa ''Nukkekoti'' (*A Doll's House*). 

2012 Judith Light sai Tony-palkinnon roolistaan Broadway-näytelmässä *Other Desert Cities* ja heti seuraavana vuonna toistamiseen saman palkinnon näytelmästä *The Assembled Parties*. Hän myös näytteli Amazon TV:n sarjassa *Transparent*, josta roolisuorituksestaan hän oli ehdolla Golden Globen saajaksi. 

Judith Light on ollut aviossa tammikuusta 1985 lähtien näyttelijä-käsikirjoittaja Robert Desiderion kanssa. Pari tutustui toisiinsa 1980-luvun alussa molempien näytellessä saippuaoopperassa *One Life to Live*.

## Valikoitu filmografia

## Palkinnot
* Daytime Emmy -palkinto *[[One Life to Live]]* 1980 ja 1981
* Soapy Award *One Life to Live* 1979 ja 1980
* GLAAD-mediapalkinto 1998
* Prism Award *[[Ruma Betty]]* 2007
* Gotham Awards *Transparent* 2016

## Lähteet
* 
* Judith Light Biography
Eufemia Rügeniläinen

**Eufemia Rügeniläinen** (n. 1280 – toukokuu 1312) oli Norjan kuningatar vuosina 1299–1312. Hänen puolisonsa oli kuningas Haakon V Maununpoika. Kuningaspari asui Akershusin linnassa Oslossa. Eufemia käännätti muinaisruotsiksi kolme knittelimittaista ranskalaista ritarirunoelmaa, jotka tunnetaan nimellä Eufemia-laulut. Ne ovat kaikkein vanhinta ruotsinkielistä kaunokirjallisuutta (vanhempaa kuin Eerikinkronikka, joka kirjoitettiin 1320-luvulla). Eufemian kirjakokoelma oli yksi Euroopan laajimmista hänen elinaikanaan. Kuningattaren hovissa huviteltiin lukemalla kirjoja ääneen.

Eufemian ja Haakonin tytär oli Ingeborg Norjalainen. Eufemian isä oli Rügenin ruhtinas Wizlaw II, joka kuoli vieraillessaan Oslossa vuonna 1302. Wizlaw haudattiin Oslon Mariankirkkoon, johon myös Eufemia ja Haakon haudattiin heidän kuoltuaan. Kuningasparin pääkallot löydettiin Mariankirkon raunioista vuonna 1868. Ne siirrettiin ensin Oslon yliopistoon ja sitten Akershusin linnaan. Eufemian kuolinsyytä ei tiedetä. Hänen ja Haakonin kallot olivat vuonna 2012 tutkittavina Rikshospitaletissa, jonne ne kuljetettiin raitiovaunulla.

Vuonna 2015 Oslon Bjørvikaan valmistui uusi 43 metriä leveä katu, jolle annettiin nimeksi Dronning Eufemias gate. Se kulkee päärautatieaseman ja oopperatalon välistä.

## Eufemian syntyperä
Joissain vanhoissa lähteissä, ja esimerkiksi Salmonsenin tietosanakirjassa, sanotaan Wizlaw II:n olleen Eufemian isoisä eikä isä. Tällöin Eufemian isä olisi ollut kreivi Günther von Arnstein, ja tästä syystä Eufemiaakin sanotaan joskus Arnsteiniksi. Ursula Scheilin tutkimuksessa vuodelta 1945 osoitetaan kuitenkin tämä tulkinta vääräksi. Wizlawin testamentissa vuodelta 1302 hän sanoo Eufemiaa ”Norjan kuningattareksi ja rakkaaksi tyttärekseen” (*domine regine norwegie filie mee predilecte*).
 
## Lähteet
Papa (mytologia)

**Papa** on Polynesian mytologiassa esiäiti tai jumalatar. Havaijilaisten mytologiassa hän on esiäiti sekä maan jumalatar ja manalan valtiatar. Papan nimi tarkoittaa matalaa, ja todennäköisesti jumalatar yhdistettiin alun perin Havaijisaarten vedenalaisiin perustuksiin. Hänen täydellinen nimensä oli **Papa-hanau-moku** (olento josta maa on saanut alkunsa). Papa pidettiin Havaijisaarten varhaisen elämän kantavana voimana. Tarujen mukaan hän otti puolisokseen Wakean, ensimmäisen heimopäällikön, ja synnytti hänelle monta lasta. Mutta kun Wakea ryhtyi sukurutsaiseen suhteeseen heidän tyttärensä kanssa, Papa raivostui niin, että lähti maan päältä ja antoi ihmiskunnalle kuoleman kiroukseksi. Papan ja Wakean erosta johtuu paitsi kuolevaisuus myös havaijilaisen yhteiskunnan jakautuminen eri luokkiin. Yhdestä Papan hylkäämästä lapsesta tuli nimittäin ajan oloon ensimmäinen orja.  

Papa esiintyy myös Uuden-Seelannin maorien luomismyyttissä, jossa hän on taivaan jumalan Rangin puoliso. Maorien mukaan Rangi ympäröi Papan joka puolelta sulkien siten kaiken maan jumalattaren kohtuun. Ratkaistakseen tilanteen heidän poikansa Tane-mahuta työnsi heidät eroon toisistaan.

Papu tunnetaan lisäksi nimellä **Papatuanuku**, ja hän on myyteissä alkujumalien naisellinen puolisko. Kun hän kohotti kätensä halatessaan puolisoaan Rangia, heidän lapsensa näkivät ensimmäisen auringonsäteen.

## Lähteet
* Cotterell, Arthur: Maailman myytit ja tarut. WSOY 1996. 
* Wilkinson, Philip: Myytit & legendat. Readme.fi, 2009. Suomentaja Veli-Pekka Ketola 
### Viitteet
Hannu Kalliojärvi

**Hannu Kalliojärvi** (s. 1963) on suomalainen lentopallovalmentaja, joka valmentaa Kyyjärven Kykyn 1-sarjan miesten joukkuetta. Kalliojärvi on ammatiltaan betonityöntekijä. 

## Lähteet
* https://kyky-betset.sporttisaitti.com/
Atea (mytologia)

**Atea** on Polynesian mytologiassa alkujumala, tila tai valo, joka oli alussa sukupuoleton, mutta joka sitten jakoi itsensä taivaan jumala Rangiksi ja jumalatar Papaksi. Näistä kahdesta tuli kaikkien muiden jumalien vanhemmat. Joissakin myyteissä Atea on yksi Rangin nimistä, joka merkitsee valoa.

Erään tahitilaisen myytin mukaan Atea oli sen sijaan Tangaroan luoma jumalatar.

## Lähteet
* Cotterell, Arthur: Maailman myytit ja tarut. WSOY 1996. 
* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987.
Mexico Cityn LearJet-onnettomuus (2008)

**Mexico Cityn LearJet-onnettomuus** tapahtui 4. marraskuuta 2008 kello 18.46, kun laskeutumassa ollut Learjet 45 liikelentokone putosi Méxicon kaupunkialueelle lähestyessään kaupungin kansainvälistä lentoasemaa. Kaikki koneessa olleet matkustajat, mukaan lukien Meksikon ulkoministeri Juan Camilo Mouriño, kuolivat. Onnettomuuden aiheutti virallisen raportin mukaan edellisenä laskeutumassa olleen, huomattavasti suuremman, Boeing 767 -matkustajalentokoneen jättöturbulenssi, joka sai pienen Learjetin menettämään hallintansa. Lentäjän virhe oli olla hidastamatta konetta riittävästi, jotta suuremman koneen jälkeen laskeuduttaessa tarvittava varoaika täyttyisi.

## Lähteet
The Breakup Playlist

**The Breakup Playlist** on Dan Villegas ohjaama vuonna 2015 ensi-iltansa saanut filippiiniläinen tagaloginkielinen elokuva.

## Näyttelijät
Salmonsens konversationsleksikon

**Salmonsens konversationsleksikon** on tanskalainen tietosanakirja. Sen ensimmäisen painoksen julkaisi Isac Salmonsen nimellä *Salmonsens Store Illustrerede Konversationsleksikon* 19-osaisena vuosina 1893–1911, ja sen kustansi Brødrene Salmonsens forlag, jonka osti 1911 J. H. Schultz Forlag. Toinen, 26-osainen laitos ilmestyi 1915–1930 nimellä *Salmonsens konversationsleksikon*. Se oli suurin Tanskassa koskaan julkaistu tietosanakirja. Kolmas, 13-osainen laitos julkaistiin 1937–1940 nimellä *Den lille Salmonsen*. Neljäs ja viimeinen, yksiosainen laitos *Den nye Salmonsen* ilmestyi 1949. Väliaikana vuonna 1941 alkoi ilmestyä *Salmonsens Leksikon-Tidsskrift* (SLT) vihkoina, jotka julkaistiin kerran kuussa, ja sitä julkaistiin viisitoista vuosikertaa vuoteen 1955 asti.

Ensimmäisen maailmansodan jälkeen maiden rajat muuttuivat niin dramaattisesti, että kun Salmonsen 1918 julkaisi osan, jossa oli artikkeli *Europa*, siinä oli paikka kartalle, jonka ostajat saivat itse liimata paikalleen sitten, kun uudet rajat oli päätetty.

Teoksen ensimmäinen painos sisältää melko uutta aineistoa Norjasta ja Norjan oloista. Teos ilmestyi ajankohtana, jolloin Norjan kirjallisuuden markkina-alue oli tanskalaisten kustantamoiden kotimarkkina-aluetta, ja monet norjalaiset kirjailijat julkaisivat pääasiassa tanskalaisten kustantajien kautta. Koska norjalaisia tietosanakirjoja ei ollut, kustantamon toimitus laajensi tietosanakirjaa niin, että siitä tuli norjalaistenkin asiakkaiden luonteva valinta.

Kilpailijaksi tuli Aschehougin norjalainen *Illustreret Norsk Konversationsleksikon* (6 osaa 1907–1913), ja kun 1900-luvulla alkoi tulla muita tietosanakirjoja, Salmonsen menetti Norjassa asemansa.

Tietosanakirjan kaksi ensimmäistä laitosta ovat jo vapaat tekijänoikeussuojasta, jonka pituus on 70 vuotta julkaisusta.

## Lähteet

## Katso myös
* *[[Nordisk familjebok]]*
EPRDF

**Etiopian kansojen vallankumouksellinen demokraattinen rintama** (lyh. , amhara *Ehadig*) oli Etiopiaa hallitseva poliittinen liittouma. Se koostui neljästä puolueesta, jotka ovat Oromojen kansandemokraattinen järjestö (ODP), Amharoiden kansallinen demokraattinen liike (ADP), Etelä-Etiopian kansandemokraattinen liike (SEPDM) ja Tigrayn kansan vapautusrintama (TPLF).

Liike muodostettiin 1989 ja vuoteen 1991 asti se oli Etiopiaa hallitsevaa Derg-junttaa vastaan taisteleva sissiliike.

Uusi puhemies Abiy Ahmed hajotti puolueen marraskuussa 2019. Sen seuraajaksi perustettiin uusi Vaurauspuolue (*Paartii Badhaadhiinaa*), johon liitettiin vanhan koalition puolueet TPLF:aa lukuun ottamatta.

## Aiheesta muualla
* http://www.eprdf.org.et/
Route nationale 27

**Route nationale 27** eli **RN27** on valtatie Malissa. Se johtaa maan pääkaupungista Bamakosta Koulikoron ja Banamban kautta Nionoon. Tien pituus on 361 kilometriä.

Bamakon ja Koulikoron välinen osuus asfaltoitiin vuosina 1999–2001 ja Koulikoron–Banamban osuus vuosina 2004–2007. Banamban ja Nionon välinen 210 kilometrin pituinen soratie rakennettiin vuosina 2003–2004. Sen tehtävänä on välittää Office du Nigerin keinokastelualueen viljaa Sahelin vyöhykkeen kuluttajille.

Bamakon ja Koulikoron välille on rakenteilla 45 kilometrin pituinen nelikaistainen osuus, joka liittyy Nigerjoen yli rakennettavaan Kayon siltaan. Sillan eteläpuolella RN30 johtaa RN6-valtatielle Zantiguilaan.

## Lähteet
Feng Shui 2

**Feng Shui 2** on vuonna 2014 ensi-iltansa saanut filippiiniläinen tagaloginkielinen kauhuelokuva, jonka on ohjannut Chito Rino.

## Näyttelijät

## Aiheesta muualla
*
Belle & Sebastian (täsmennyssivu)

**Belle & Sebastian** tai **Belle & Sébastien** voi tarkoittaa:

## Kirjallisuus
**Belle et Sébastien*, Cécile Aubryn lastenromaani vuodelta 1965

## Elokuva ja TV
Kaikki nämä perustuvat enemmän tai vähemmän Aubryn alkuperäisiin tarinoihin pojasta ja pyreneittenkoirasta:

### Televisiosarjoja
**[[Belle ja Sebastian]]*, Cécile Aubryn käsikirjoittama ja ohjaama televisiosarja vuodelta 1965

### Animaatiosarjoja
**[[Belle ja Sebastian (vuoden 1981 animaatiosarja)|Belle ja Sebastian]]*, japanilainen animaatiosarja vuodelta 1981, julkaistu suomeksi VHS-videona
**Belle ja Sebastian*, ranskalais-kanadalainen animaatiosarja vuodelta 2017

### Pitkiä näytelmäelokuvia
**[[Belle & Sebastien seikkailevat]]*, Cécile Aubryn elokuva vuodelta 1969
**[[Belle ja Sebastian (elokuva)|Belle ja Sebastian]]*, Nicolas Varnierin elokuva vuodelta 2013
**Belle et Sébastien : L’aventure continue*, Christian Duguayn ohjaama jatko-osa vuodelta 2015
**Belle et Sébastien 3, le dernier chapitre*, elokuvasarjan päätösosa vuodelta 2017

## Musiikki
*Belle and Sebastian, skotlantilainen indiepop-yhtye
Esa Pulliainen C-Combo

**Esa Pulliainen C-Combo** on suomalainen yhtye, joka perustettiin sivukokoonpanoksi Agents-yhtyeen rinnalle vuonna 2008. Yhtye soittaa rautalankamusiikkia, ja sen muodostavat Esa (kitara) ja Kai Pulliainen (bassokitara) sekä Toni ”El Blanco” Liimatta (rummut). Esa Pulliainen C-Combo on levyttänyt ja esiintynyt myös rock and roll -laulaja ja -pianisti Mr. Breathlessin kanssa.

Yhtyeen nimeä kantava debyyttialbumi julkaistiin vuonna 2013. Se sisältää rautalankahenkisiä kitarainstrumentaaleja. Vuonna 2015 julkaistiin Mr. Breathlessin kanssa tehty toinen albumi, *Keep On Rockin’*. Albumi sisältää pääosin laulettua rock and rollia, mutta mukana on myös kolme kitarainstrumentaalia. Toinen instrumentaalialbumi, *Shaking All Over*, julkaistiin kesäkuussa 2018.

## Diskografia
### Studioalbumit
* *[[Esa Pulliainen C-Combo (albumi)|Esa Pulliainen C-Combo]]* (2013)
* *[[Keep On Rockin’]]* (2015, Mr. Breathlessin kanssa)
* *[[Shaking All Over (albumi)|Shaking All Over]]* (2018)

### Singlet
* *Let’s Work Together* (2013, Mr. Breathlessin kanssa)

## Aiheesta muualla

* 
*
Gloria Richard

**Gloria Richard** (s. 21. huhtikuuta 1934) on kanadalainen sopraano ja musiikkipedagogi. Hän sai opettajadiplominsa pianonsoitossa ja laulussa vuonna 1953. Hänen opettajiensa joukossa olivat Pierrette Alarie, Louise André, Bernard Diamant ja Roy Royal. Hän lauloi monien sinfoniaorkestereiden kanssa ja teki levytyksiä pianisti Claude Savardin kanssa. Hän toimi opetustehtävissä muun muassa Ottawan yliopistossa.

## Lähteet
Antti Försti

**Antti Försti** (s. 19. elokuuta 1964 Evijärvi) on suomalainen lentopallovalmentaja ja entinen pelaaja. Försti valmentaa tällä hetkellä Länsi-Suomen aluejoukkuetta. Förstin aktiiviura pelaajana kesti vuodesta 1984 aina vuoteen 2000. Juonioreissa Försti pelasi Evijärven Urheilijoissa vuosina 1973–1982 ja Alahärmän Kisassa 1982–1984. Vaasassa sekä Vähässäkyrössä Försti pelasi 1-sarjaa ja Kannuksen Urassa supersarjaa. Uransa alkupuolella nuori lentopalloilija hääräsi yleispelaajan tontilla, mutta Vaasassa pelattuaan hän siirtyi vähitellen passarin tontille. Valmentajana Försti johdatti Kauhavan Wisan kahteen perättäiseen SM hopeamitaliin C-pojissa. Apuvalmentajana hän on saavuttanut SM-pronssin B-pojissa 2018 sekä SM-hopean C-pojissa 2017.

## Lähteet
* https://eplentopallo.sporttisaitti.com/
* http://www.kauhavanwisa.fi/app/webroot/hallinta/sivut/tulosta_uutinen/lentopallo/9575
* http://kempeleenlentopallo.fi/wp-content/uploads/2018/02/kisaopas.pdf
* https://www.ilkka.fi/urheilu/kauhan-wisan-c-pojille-sm-hopeaa-1.1822718
China Shenhua Energy

**China Shenhua Energy** (, pinyin: shénhuánéngyuán), on suuri, vuonna 2004 perustettu kiinalainen hiilikaivosteollisuuden sekä useiden siihen liittyvien teollisuudenalojen kuten hiilipohjaisen energiantuotannon sekä rautatie- ja merikuljetusten konserniyritys. Yhtiömuodoltaan se on julkinen osakeyhtiö. Yrityksen osakkeet noteerataan sekä Shanghain että Hongkongin pörssissä. Se on lukeutunut markkina-arvoltaan Shanghain pörssin kymmenen suurimman yhtiön joukkoon. Yhtiön kotipaikka on Peking ja se on tytäryhtiönä suuremman, Kiinan valtion hallitseman Shenhua Group Corporation -yhtymän osa.  

Yrityksen toiminta on jaettu neljään operatiiviseen toimialaan: Hiili, Energiantuotanto, Rautatiet sekä Satamatoiminnot ja merikuljetukset.

Maailman suurimpien yritysten Forbes Global 2000 -listan kesäkuun 2018 vertailussa China Shenhua Energy katsottiin useilla mittareilla arvioituna maailman 121. ja Kiinan 21. suurimmaksi julkisesti noteeratuksi yhtiöksi. Yhtiön osakkeiden yhteenlaskettu markkina-arvo oli 64,6 miljardia dollaria. Yhtiön palveluksessa oli noin 89&nbsp;000 ihmistä (2017).  

Elokuussa 2017 tiedotettiin, että China Shenhua Energyn emoyhtiö, Kiinan suurin hiilikaivoskonserni Shenhua ja maan suurimpiin energiantuottajiin lukeutuva Guodian (China Guodian Group Corp.) yhdistetään. Näin Kiinaan syntyi tuotantokapasiteetiltaan (225 gigawattia) maailman suurin ja liikevaihdoltaan maailman toiseksi suurin energiayhtiö, jolla on myös suuret hiilivarannot, ja jolla on mittava rautateitä ja vesiteitä hyödyntävä kuljetuskapasiteetti. Toisaalta useita energialähteitä käyttäneen Guodianin liitoksen kautta Shenhuan on arveltu voivan vähentää hiilen osuutta energiatuotannossaan, jossa energia aiemmin tuotettiin 90-prosenttisesti hiilellä. Uusi yhtiö on esimerkiksi asennetulla kapasiteetilla mitaten (33 GW) maailman suurin tuulivoimayhtiö. Uuden energiakonsernin palveluksessa työskentelee yhteensä noin 326&nbsp;000 ihmistä.

## Lähteet
Alankomaiden Uusi-Guinea

**Alankomaiden Uusi-Guinea** () viittaa Länsi-Uuden-Guinean alueeseen, kun se oli Alankomaiden kuningaskunnan merentakainen alue vuodesta 1949 vuoteen 1962. Vuoteen 1949 asti se oli osa Alankomaiden Itä-Intiaa. Se käsitti nykyisen Indonesian kaksi itäisintä provinssia, Papuan ja Länsi-Papuan. 

## Lähteet

## Aiheesta muualla
Canopus (ydinkoe)

**Canopus** () oli Ranskan 24. elokuuta 1968 suorittama ydinkoe Fangataufassa Ranskan Polynesiassa Tyynellämerellä. 

Ydinkokeessa Ranska räjäytti viidentenä maana vetypommin. Kokeen voimakkuus oli 2,6 megatonnia. Ydinlataus räjäytettiin noin 600 metrin korkeudessa olleesta vetyilmapallosta.
Beit Jann

**Beit Jann** (arab. بيت جن‎; hepr. בֵּיתּ גַ'ן‎) on pääasiassa druusien asuttama kaupunki ja hallinnollisesti paikallisneuvosto Israelissa Pohjoisella hallintoalueella. Vuoden 2017 lopussa sen asukasluku oli 11&nbsp;714.

## Maantiede
Beit Jann sijaitsee Meronvuoren länsirinteellä Ylä-Galileassa. Se kuuluu Israelin korkeimmalla sijaitseviin asuttuihin paikkoihin. Sen korkeus merenpinnasta on 940 metriä. Itse Meronvuoren korkein kohta on 1&nbsp;050 metriä merenpinnasta. Talvisin alueella sataa myös lunta.

## Historia

Nykyinen Beit Jann on joskus yhdistetty Vanhan testamentin Joosuan kirjan paikkaan *Beet-Daagon*, mutta nykyisin Raamatun paikalla ei uskota olevan yhteyttä Beit Janniin. Sen sijaan se saattaa olla joissakin Talmudin teksteissä mainittu Bet Dagan. Paikan nykyisen nimen syntytarinasta on kaksi erilaista versiota. Toisen mukaan nimi on johdettu vuorenrinteen puutarhoista, tai aluetta vainonneista kansanuskon pahoista hengistä (*Jann*). Nykyisen asutuskeskuksen ovat kuitenkin perustaneet druusit. Perimätiedon mukaan alueen druusit asuivat hajallaan vesilähteiden äärellä tai helposti puolustettavilla kukkuloilla 1200 tai 1300-luvulle saakka. Beit Jann perustettiin paikalle, jolta kaksi jänistä seuraamaan lähtenyttä metsästäjää löysivät luolan, jonne oli kerääntynyt vettä. Paikalle syntyi asutusta druusien muuttaessa uuteen keskukseen muualta. Oma kuntansa Beit Jannista tuli vuonna 1964.

## Väestö
Beit Jannin asukasluku vuoden 2017 lopussa oli 11&nbsp;714. Se on yksi Israelin druusien huomattavista keskittymistä.

## Lähteet
Pajalan seurakunta

**Pajalan seurakunta** () on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Pajalan kunnassa.

## Kirkot ja kappelit
### Kirkot
* Junosuvannon kirkko
* Kangosin kirkko
* Pajalan kirkko
* Kaunisvaara kirkko
* Korpilompolon kirkko
* Muodoslompolon kirkko
* Täräntön kirkko

### Kappelit
* Jarhoisin kappeli
* Narkennin kappeli

## Lähteet

## Aiheesta muualla
*Pajalan seurakunnan kotisivut
Guernésiais

**Guernésiais** (*dgèrnésiais*) on Guernseyssä puhuttu normannin kielen muoto. Yhtenä d’oïl-kielistä sen juuret ovat latinassa, mutta myös muinaisnorja ja englanti ovat vaikuttaneet siihen. Guernésiais’n, jérriais’n ja normannin puhujat pystyvät ymmärtämään toistensa puhetta. Guernésiais muistuttaa eniten Cotentinissä sijaitsevassa la Haguessa puhuttavaa normannin murretta. 

## Lähteet
* 
* Hammarström, Harald; Forkel, Robert; Haspelmath, Martin, eds. (2017). *Dgernesiais*. Glottolog 3.0. Jena, Germany: Max Planck Institute for the Science of Human History.
* 
* 
* The Guernsey Norman French Translations of Thomas Martin: A Linguistic Study of an Unpublished Archive, Mari C. Jones, Leuven 2008, 
* P'tites Lures Guernésiaises, edited Hazel Tomlinson, Jersey 2006, 
*
Francis Bruun

**Fredrik Francis Bruun** (16. heinäkuuta 1843 Vehkalahti – 22. huhtikuuta 1930 Turku) oli suomalainen juristi ja Turun hovioikeuden varapresidentti.

Bruunin vanhemmat olivat tullinhoitaja Erik Anton Bruun ja Henriette Fredrika Weckman. Hän pääsi ylioppilaaksi 1862 Helsingin yksityislyseosta ja suoritti Helsingin yliopistossa tuomarintutkinnon 1867. Bruun sai varatuomarin arvon 1869.

Bruun oli Turun hovioikeudessa varakanneviskaalina 1883–1885, sihteerinä 1885, asessorina 1885–1896, hovioikeudenneuvoksena 1896–1902 ja 1907–1908 sekä varapresidenttinä 1908–1910. Hänet erotettiin virasta ensimmäisen sortokauden aikana 1902 mutta hän pääsi palaamaan entiseen virkaansa 1907. 

Bruun omisti Vehkalahdella isältään perimänsä Poitsilan kartanon vuoteen 1888 saakka jolloin hän myi sen kauppaneuvos Konstantin Aladin vanhemmalle. Hän oli Turun kaupunginvaltuuston jäsenenä 1890-1896. Täyttäessään 85 vuotta vuonna 1928 Bruun oli Suomen vanhin elossaoleva lakimies.

Francis Bruun oli naimisissa vuodesta 1888 Olga Viktoria Rosenqvistin kanssa. Heidän poikansa Heino Erik Bruun (1890–1971) toimi Turun hovioikeudessa asessorina 1948–1953.

## Lähteet

## Aiheesta muualla
* Asevelvollisuuslain noudattamatta jättämisen takia eronneita tai erotettuja virkamiehiä, kuvakooste vuodelta 1903, Museovirasto, Historian kuvakokoelma (Finna)
Päiväntasaajan Guinean kansalliskirjasto

**[[Päiväntasaajan Guinean kansalliskirjasto]]** (, lyhennys BnGE) on Päiväntasaajan Guinean pääkaupungissa Malabossa toimiva kansalliskirjasto. Kirjasto avattiin yleisölle 4. kesäkuuta 2009. Hallinnollisesti se on maan kulttuuri- ja turismiministeriön alainen valtiollinen laitos.  

Vuonna 2013 kansalliskirjaston kokoelmissa oli noin 60&nbsp;000 kirjaa. Kansalliskirjaston johtajana eli kansalliskirjastonhoitajana toimi Guillermina Mekuy Mba Obono (10/2017).

Kirjasto pyrkii säilytämään, konservoimaan ja tuomaan julkisuuteen Päiväntasaajan Guineaa koskevia  arkistoituja kokoelmia. Kansalliskirjasto  kerää kansakuntaa koskevaa kirjallista kulttuuriperintöä. Se pyrkii Päiväntasaajan Guineaa koskevan kulttuuritutkimuksen monialaiseksi keskittymäksi esimerkiksi myös maalaustaiteen, kuvanveiston, elokuvan, teatterin aloilla. Kirjastolla on myös oma taidekokoelma. 

Yli 15-vuotiaista Päiväntasaajan Guinean asukkaista lukutaitoisia oli YK:n kehitysohjelma UNEPin mukaan 95,3 prosenttia vuonna 2015.

## Lähteet

   
## Aiheesta muualla
*Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380)  (sciencedirect.com)